
Ministru kabineta sēdes protokollēmums

Likumprojekts "Grozījumi “Covid-19 infekcijas izplatības seku pārvarēšanas likumā”"
(LATVIJAS REPUBLIKAS MINISTRU KABINETA SĒDES PROTOKOLLĒMUMS
)
· 1. Atbalstīt iesniegto likumprojektu.
· Valsts kancelejai sagatavot likumprojektu iesniegšanai Saeimā.
·  
· 2. Noteikt, ka atbildīgais par likumprojekta turpmāko virzību Saeimā ir labklājības ministrs.
·  
· 3. Lūgt Saeimu atzīt likumprojektu par steidzamu.
·  
· 4. Labklājības ministrijai normatīvajos aktos noteiktā kārtībā sagatavot un iesniegt izskatīšanai Ministru kabinetā rīkojuma projektu par līdzekļu piešķiršanu 2021.gadam no valsts budžeta programmas 02.00.00 "Līdzekļi neparedzētiem gadījumiem" 18 504 250 euro apmērā, tajā skaitā 18 452 700 euro, lai Latvijā dzīvojošai personai, kura līdz 2021.gada 31.decembrim ir sasniegusi 60 gadu vecumu, ir veikusi vakcināciju pret Covid-19 infekciju vai arī ir saņēmusi klīniskās universitātes slimnīcas konsīlija atzinumu par nepieciešamību atlikt personas vakcināciju pret Covid-19 līdz 2022.gada 31.martam (turpmāk – konsīlija atzinums), uzsāktu izmaksāt pabalstu 20 euro mēnesī 2021.gada decembrī, kad vienlaikus izmaksā pabalstu par novembra un decembra mēnesi, 21 236 euro, lai nodrošinātu Valsts sociālās apdrošināšanas aģentūras (turpmāk - VSAA) informācijas sistēmas pielāgošanu, 30 314 euro, lai nodrošinātu VSAA personāla virsstundu darba apmaksu.
·  
· 5. Labklājības ministrijai normatīvajos aktos noteiktā kārtībā sagatavot un iesniegt izskatīšanai Ministru kabinetā rīkojuma projektu par finanšu līdzekļu piešķiršanu 2022.gadam no valsts budžeta programmas 02.00.00 "Līdzekļi neparedzētiem gadījumiem"  30 059 119 euro apmērā, tajā skaitā 30 051 540 euro, lai Latvijā dzīvojošai personai, kura līdz 2021.gada 31.decembrim ir sasniegusi 60 gadu vecumu un ir veikusi vakcināciju pret Covid-19 infekciju vai ir saņēmusi konsīlija atzinumu, izmaksātu pabalstu 20 euro mēnesī laikposmā no 2022.gada 1.janvāra līdz 2022.gada 31.martam, 7 579 euro, un, lai nodrošinātu VSAA personāla virsstundu darba apmaksu.
·  

